OzLabs/hebrew-wiki-articles huggingface dataset:
בית הקברות של נשר

בית הקברות של נשר למרגלות הר טללים נחנך ב-11 במרץ 1965.

==היסטוריה==
היישוב נשר החל לקבור את מתיו בבית הקברות של המושב כפר חסידים בין השנים 1938-1936. מעטים נקברו בבית הקברות הראשון של יגור. בהמשך נקברו בבתי קברות בעיר חיפה. בשנת 1965 החליטה מועצת העיר נשר להקים בית קברות בעיר. ב-11 במרץ 1965 נחנך בית הקברות בהשתתפות רבים מתושבי העיר. בית הקברות ממוקם בסמוך לאוניברסיטת חיפה. 

ב-18 בפברואר 1966, כשנה לאחר הקמת בית הקברות, סירבה חברת קדישא לקבור תושב נשר בבית העלמין הראשי בחיפה. מטעם החברה נמסר כי בית הקברות של נשר נבנה לרווחת תושבי העיר, ומקבילו, מיועד לתושבי חיפה בלבד. חברי המועצה של נשר וחיפה גינו את החלטת חברת קדישא, והגופה נטמנה בחיפה כמתוכנן.

בשנת 2004, בעקבות גידול האוכלוסייה במטרופולין חיפה, נבנה בית הקברות בקרבת התל הארכאולוגי תל רגב. התל כולל בתוכו מתחם קבורה גם לעיר נשר, אולם נכון ל-2021, ממשיכים לקבור את מתי העיר נשר בבית הקברות בנשר, והרבנות הראשית של נשר ממשיכה להרחיב אותו בחלקות קבורה נוספות.

נכון לאוגוסט 2021, בית הקברות כולל 22 (כ"ב) חלקות קבורה פעילות. חלקה נוספת מוכנה בשלמות כולל בורות לקברים, והוכנה תשתית לחלקות נוספות במעלה ההר לכיוון מערב.

==ראשי היישוב הקבורים בבית הקברות ואישים נוספים ==
*יצחק רוט - ראש המועצה השני
*ישראל קלרטג - ראש המועצה השלישי
*ישראל קולס - ראש המועצה הרביעי
*שמואל ריניש - ראש המועצה החמישי
*הרב מרדכי בר מוחא - הרב הראשי הספרדי הראשון

בבית הקברות קבורה גם שוטרת משמר הגבול גלית ארביב, שעוטרה בעיטור האומץ של המשטרה לאחר שניהלה ב-2002 קרב עם מחבל פלסטיני בשכונת נווה יעקב בירושלים.

== גלריה ==
{| align=center
|<gallery widths="200px" heights="170px" perrow="4">
קובץ:בית הקברות של נשר, תצפית מפארק נשר דרומה..jpg|תצפית מפארק נשר דרומה
קובץ:קברם של אלימלך ושרה יורוביץ בבית הקברות של נשר.jpg|קברם של אלימלך ושרה יורוביץ
קובץ:קבר ישראל קלרטג 01.jpg|קברו של ישראל קלרטג
קובץ:קבר ישראל קולס ראש המועצה הרביעי של נשר. 02.jpg|קברו של ישראל קולס
קובץ:קבר יצחק רוט ראש המועצה השני של נשר 02.jpg|קברו של יצחק רוט
קובץ:קברו של שמואל ריניש ראש מועצת נשר בין השנים 1989-1978 01.jpg|קברו של שמואל ריניש
</gallery>
|}

== קישורים חיצוניים ==

== הערות שוליים ==

נשר
קטגוריה:נשר (עיר): מבנים
משרד הפנים (אפגניסטן)

משרד הפנים היה משרד ממשלתי בקאבול שבאפגניסטן, שהיה אחראי על אכיפת החוק באפגניסטן, שמירת הסדר האזרחי והמאבק בפשיעה. הוא הפעיל את המשטרה הלאומית האפגנית, כוח הסמים המיוחד, משטרת הסמים והכוח להגנת הציבור.<ref name="RadioFreeEurope050928"></ref><ref>[https://www.appf.gov.af]: Official Site of the Afghan Public Protection Force.</ref> הוא פיקח גם על מנהלת הכלא ובתי המעצר.<ref>State Department Human Rights Report</ref> המשרד נסגר עם מתקפות הטליבאן בשנת 2021.

== כוחות משטרה ==
* המשטרה המקומית האפגנית
* המשטרה הלאומית האפגנית
* משמר הגבול האפגני
* כוח הסמים המיוחד האפגני
* משטרת הסמים של אפגניסטן
* כוח ההגנה הציבורי האפגני

== קישורים חיצוניים ==

* 

* [https://www.appf.gov.af האתר הרשמי של כוח ההגנה הציבורי האפגני]

==הערות שוליים==

קטגוריה:משרדי פנים
קטגוריה:2002 בפוליטיקה
קטגוריה:אפגניסטן: צבא וביטחון
ארג (קאבול)

ארג (מפרסית / פאשטו: "מצודה") הוא שמו של ארמון הנשיאות בקאבול, אפגניסטן<ref></ref> הוא ממוקם ברובע 2, בין דה אפגאן לשכונה העשירה וואזיר אכבר חאן בקאבול. הוא היה בשימוש על ידי ראשי מדינות אפגניים רבים, מהאמיר עבדור רחמן חאן ועד לנשיא אשרף גאני.

הארג נבנה לאחר חורבן הבאלה היסאר בשנת 1880.<ref></ref> אבן היסוד שלה הונח על ידי עבדור רחמן ח'אן.<ref></ref> לאחר נפילת קאבול, ב־15 באוגוסט 2021, נשלט ארג על ידי טליבאן.<ref></ref>

== היסטוריה ==
את אבן היסוד של הארג הניח אמיר עבדור רחמן חאן בשנת 1880 לאחר שהשתלט על כס המלוכה.<ref name=":0"></ref> היא תוכננה כטירה וסביבה תעלה מלאה במים. עבדור רחמן חאן כינה אותו "ארג-א-שאהי" (מצודת המלך) וכלל בין היתר בניינים למשפחתו, צריף צבאי ובית האוצר הלאומי. בעבר שימש הבאלה היסר כמצודה או כמפקדת האמירים עד שנהרס על ידי גדוד כוח הגבול במהלך המלחמה האנגלו-אפגנית השנייה (1878–1880).

הארג שימש כארמון מלכותי ונשיאותי לכל מלכי ונשיאי אפגניסטן. חפיזוללה אמין השתמש גם בארמון טאג'ב כבית המגורים למשפחתו. הוא עבר שינויים ושיפוצים תחת השליטים השונים. במהלך מהפכת הסאור ב־1978 נרצחו הגנרל מוחמד דאוד ח'אן ומשפחתו על ידי חברי המפלגה הדמוקרטית העממית של אפגניסטן בתוך הארג.

ב-15 באוגוסט 2021, בעקבות מתקפת הטליבאן בשנת 2021 וכיבוש הבירה, השתלט הטליבאן על הארג לאחר שהנשיא המכהן, אשרף גאני, נמלט מהמדינה.<ref></ref><ref></ref>

== בנייה ==
עד 15 באוגוסט 2021, כלל ארג את:
* הגול חאנה, ששימש כמשרדי הנשיא אשרף גאני ומשרד הפרוטוקול של הנשיא;
* משרדי הרמטכ"ל של הנשיא;
* בניין היועץ לביטחון לאומי; ומשרדי דובר הנשיא.
* משרדי כוחות הביטחון הלאומי האפגני.
* בניין לשכת הנשיא.
* מבנים שונים לקבלת משלחות או אירוח מפגשים גדולים.

== גלריה ==
<gallery>
קובץ:210321-D-BN624-1041 (51061554791).jpg|מזכיר ההגנה של ארצות הברית לויד אוסטין בארמון ב־21 במרץ 2021
קובץ:200229-D-AP390-1535 (49603220748).jpg|חזית הארמון ב־29 בפברואר 2020
קובץ:200229-D-AP390-1555 (49603217428).jpg|נאט"ו ופקידים אפגניים בשנת 2020
קובץ:Secretary Kerry Meets With Afghan President Ghani (26300077406).jpg|נשיא אפגניסטן אשרף גאני עם ג'ון קרי
קובץ:Presidential Palace - panoramio (7).jpg|מראה כללי של הארמון ושכונת פשטוניסטן
קובץ:Presidential Palace - panoramio (8).jpg|מראה הארמון ושכונת פשטוניסטן
קובץ:Barack Obama and Hamid Karzai bilateral meeting in Kabul May 1, 2012.jpg|נשיא ארצות הברית ברק אובמה ונשיא אפגניסטן חאמיד כרזאי במהלך חתימת ההסכם האסטרטגי בין ארצות הברית לאפגניסטן במאי 2012
קובץ:Defense.gov photo essay 110604-D-XH843-035.jpg|מזכיר ההגנה האמריקני לשעבר, רוברט מ. גייטס וכרזאי, בפנייה לתקשורת הבינלאומית בשנת 2011
קובץ:Defense.gov photo essay 100308-D-7203C-010.jpg|כרזאי ורוברט גייטס בשנת 2010
קובץ:Arg, Kabul, 1965.jpg|הכניסה לארג בשנת 1965
קובץ:Emir Adb or-Rahman's garden house, Kabul. Wellcome L0025012.jpg|הארמון נבנה לראשונה בשנות ה-90 של המאה ה-19, בתקופת שלטונו של האמיר עבד א-רחמן ח'אן
</gallery>

==קישורים חיצוניים==

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אסיה: מעונות רשמיים
קטגוריה:אפגניסטן: היסטוריה
קטגוריה:אפגניסטן: מבנים
מיקי עטיה

מיקי עטיה (נולד ב-18 באפריל 1981) הוא כדורגלן עבר ישראלי ששיחק בעמדת המגן השמאלי.

==קריירה==
עטיה, התחיל את הקריירה שלו במחלקת הנוער של מכבי קריית גת, עמה עלה לליגת העל בתום עונת 2000/2001. בעונה שלאחריה, עטיה שותף בכל משחקי הליגה של המועדון למעט משחק אחד וכבש שלושה שערים, כאשר אחד מהם היה בניצחון 0-4 נגד מכבי חיפה באצטדיון קריית אליעזר.

בקיץ , עטיה חתם בבית"ר ירושלים. ב-14 בספטמבר, עטיה ערך את הופעת הבכורה שלו בקבוצה בתיקו 1-1 נגד מכבי נתניה.

בקיץ , עטיה חתם בהפועל באר שבע מהליגה הלאומית.

בקיץ , עטיה חזר לליגת העל כאשר חתם במ.ס. אשדוד.

בהמשך הקריירה, עטיה שיחק בהכח עמידר רמת גן, מכבי באר שבע ומכבי עירוני בת ים.

==תארים==
; הכח עמידר רמת גן
*ליגה לאומית: 2007/2008

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:מגני כדורגל ישראלים
קטגוריה:קריית גת: כדורגלנים
קטגוריה:כדורגלני מכבי קריית גת
קטגוריה:כדורגלני בית"ר ירושלים
קטגוריה:כדורגלני הפועל באר שבע
קטגוריה:כדורגלני מועדון ספורט אשדוד
קטגוריה:כדורגלני הכח עמידר רמת גן
קטגוריה:כדורגלני מכבי באר שבע
קטגוריה:כדורגלני מכבי עירוני בת ים
קטגוריה:ישראלים שנולדו ב-1981
פול קסאני

פול קסאני (בצרפתית: Paul Kessany; נולד ב-16 במרץ 1985) הוא כדורגלן עבר גבונזי ששיחק בעמדת הקשר האחורי.

==קריירת מועדונים==
קסאני, התחיל את הקריירה שלו במחלקת הנוער של אוויזו המקומית, ממנה עבר לקבוצת USM ליברוויל. בעונת , היה שותף לזכייה של הקבוצה בדאבל.

בקיץ , קסאני חתם ברובי מהליגה החמישית בספרד. בינואר , קסאני חתם בזסטפוני מליגת העל הגאורגית.

בינואר , קסאני חתם בעירוני קריית שמונה מליגת העל. ב-24 בינואר, קסאני ערך את הופעת הבכורה שלו בקבוצה הבוגרת בתיקו 0-0 נגד מכבי פתח תקווה. בסיום העונה, ירדה קריית שמונה לליגה הלאומית וקסאני עזב את המועדון.

בקיץ , קסאני חתם באיסטרס מהליגה השנייה בצרפת.

בקיץ , קסאני חתם בהפועל רמת גן מהליגה הלאומית, במדיה רשם 23 הופעות בליגה וכבש שער אחד.

בקיץ , קסאני חזר לגבון ושיחק במנגאספורט, אובמיליה ליברוויל ו-105 ליברוויל.

==קריירה בינלאומית==
ב-12 באוקטובר 2002, קסאני ערך את הופעת הבכורה בנבחרת גבון בהפסד 2-0 ל. קסאני, השתתף עם הנבחרת בגביע אפריקה לאומות 2010.

==תארים==
; זסטפוני
*הגביע הגאורגי: 

; הפועל רמת גן
*ליגה לאומית: 2011/2012

==קישורים חיצוניים==

קטגוריה:כדורגלנים גבונזים
קטגוריה:קשרי כדורגל גבונזים
קטגוריה:כדורגלני עירוני קריית שמונה
קטגוריה:כדורגלני איסטרס
קטגוריה:כדורגלני הפועל רמת גן
קטגוריה:כדורגלנים זרים בישראל
קטגוריה:כדורגלני נבחרת גבון
קטגוריה:כדורגלני גביע אפריקה לאומות 2010
קטגוריה:גבונזים שנולדו ב-1985
צ'וי סונג-היוק

צ'וי סונג-היוק (בקוריאנית: 최성혁; נולד ב-8 בפברואר 1998) הוא כדורגלן צפון-קוריאני המשחק בעמדת הקשר.

==קריירת מועדונים==
צ'וי התחיל את הקריירה שלו באקדמית הכדורגל צ'וביונג, . בפברואר , צ'וי הצטרף לזו של פיורנטינה. ב-5 במרץ, צ'וי ערך את הופעת הבכורה שלו בפיורנטינה פרימברה בניצחון 2-4 נגד וירטוס אנטלה, ובכך הפך לכדורגלן הראשון מקוריאה הצפונית שמשחק במסגרת איטלקית כלשהי. לאחר מספר חודשים, פיורנטינה החליטה לבטל את החוזה עם צ'ו, כיוון שנודע להם כי המשטר הצפון-קוריאני, הטיל סנקציות על צ'וי בהתאם למדיניות הרודנית שלו. צ'ו, עתתר לבית המשפט שפסק כי על פיורנטינה לכבד את החוזה.

ביולי , צ'וי חתם לשלוש שנים בפרוג'ה מהסרייה ב'. בפרוגה, צ'וי רשם שתי הופעות בלבד ובינואר , הושאל לאולביה מהסרייה ג'.

ב-13 ביולי 2018, צ'וי חתם בארצו, במדיה שיחק עונה וחצי.

==קריירה בינלאומית==
בצעירותו, צ'וי שיחק בנבחרות הצעירות של קוריאה הצפונית.

ב-25 בדצמבר 2018, צ'וי ערך את הופעת הבכורה שלו בנבחרת הבוגרת במשחק ידידות נגד .

==קישורים חיצוניים==

קטגוריה:כדורגלנים צפון קוריאנים
קטגוריה:קשרי כדורגל צפון קוריאנים
קטגוריה:חלוצי כדורגל צפון קוריאנים
קטגוריה:כדורגלני פרוג'ה
קטגוריה:כדורגלני ארצו
קטגוריה:כדורגלני גביע אסיה 2019
קטגוריה:צפון קוריאנים שנולדו ב-1998
ג'ורג' גברו

ג'ורג' גברו (באנגלית: George Gebro; נולד ב-13 בספטמבר 1981) הוא כדורגלן עבר ליברי ששיחק בעמדת המגן השמאלי.

==קריירה==
גברו, התחיל את הקריירה שלו בקבוצת אינווינסיבל אלאבן מליגת העל הליברית.

בקיץ , גברו חתם בפאנטוליקוס מהליגה היוונית השנייה בכדורגל, ממנה עבר כעבור שנתיים לפטראיקוס. בקיץ , חתם בקורפו מהליגה הראשונה.

בקיץ , גברו חתם בלקטאמיה מליגת העל הקפריסאית. בקפריסין, גברו אף שיחק בא.א.ל. לימסול ובאתניקוס אחנס.

בינואר , גברו חתם בבודפשט הונבד מליגת העל ההונגרית, עמה זכה בגביע ההונגרי בסיום העונה שלאחר מכן.

בקיץ , גברו חתם בהפועל פתח תקווה מליגת העל. במדי פתח תקווה, גברו שיחק 15 משחקים עד שבינואר חתם בהפועל רמת השרון עד לסיום העונה.

בקיץ , גברו חזר לליבריה וחתם בקבוצת LISCR עמה זכה באליפות בסיום העונה.

==תארים==
; אינווינסיבל אלאבן
*ליגת העל הליברית: , 
*הגביע הליברי , 

; בודפשט הונבד
*הגביע ההונגרי: 

; LISCR
*ליגת העל הליברית: 

==קישורים חיצוניים==

==הערות שוליים==

קטגוריה:כדורגלנים ליברים
קטגוריה:מגני כדורגל ליברים
קטגוריה:קשרי כדורגל ליברים
קטגוריה:כדורגלני פאנטוליקוס
קטגוריה:כדורגלני א.א.ל. לימסול
קטגוריה:כדורגלני אתניקוס אחנס
קטגוריה:כדורגלני בודפשט הונבד
קטגוריה:כדורגלני הפועל פתח תקווה
קטגוריה:כדורגלני הפועל רמת השרון
קטגוריה:כדורגלני נבחרת ליבריה
קטגוריה:כדורגלני גביע אפריקה לאומות 2002
קטגוריה:ילידי 1981
מרטין דוברבקה

מרטין דוּבְּרָבְקַה (בסלובקית: Martin Dúbravka; נולד ב-15 בינואר 1989) הוא כדורגלן סלובקי המשחק בעמדת השוער בניוקאסל יונייטד ובנבחרת סלובקיה בכדורגל.

==קריירת מועדונים==
דוברבקה החל את הקריירה שלו במחלקת הנוער של מ.ש.ק. ז'ילינה. ב-26 במאי 2009 ערך את הופעת הבכורה שלו בקבוצה הבוגרת במשחק הליגה נגד דובניצה. בעונת הפך לשחקן הרכב בקבוצה הבוגרת ורשם במדיה 26 הופעות באותה עונה ואף זכה עמה באליפות המדינה.

ב-30 בינואר 2014 חתם לשלוש וחצי שנים באסביירג מליגת העל הדנית.

ביולי חתם בסלובן ליברץ מליגה העל הצ'כית. כעבור שנה חתם לשלוש שנים בסלביה פראג.

בינואר הושאל לניוקאסל יונייטד מהפרמייר ליג עד לסיום העונה, עם אופציה לרכישה. ב-11 בפברואר 2018 ערך את הופעת הבכורה שלו בקבוצה, בניצחון 0–1 נגד מנצ'סטר יונייטד. ב-30 במאי 2018 חתם בקבוצה ששילמה תמורתו חמישה מיליון אירו. ב-1 בספטמבר 2022 הושאל למנצ'סטר יונייטד לעונה אחת.

==קריירה בינלאומית==
ב-23 במאי 2014 ערך את הופעת הבכורה שלו בנבחרת סלובקיה בניצחון 0–2 נגד .

בלילה שלאחר ההפסד ל, שאירע ב-13 באוקטובר 2018, הוא יצא עם חבריו לסגל הנבחרת עד לשעות מאוחרות. כתוצאה מכך הדיח אותו מאמן הנבחרת יאן קוזאק מהסגל. ב-19 באוקטובר הוא התנצל על האירועים וטען כי עבר תקופה לא קלה שהובילה להתנהגות זו.

הוא נכלל בסגל הנבחרת לקראת יורו 2020. במהלך המשחק נגד עצר פנדל אך הבקיע שער עצמי, ובכך הפך לשוער הראשון בתולדות אליפות אירופה שעושה זאת באותו משחק. נכלל בסגל נבחרת סלובקיה ליורו 2024.<ref></ref>

==תארים==
; מ.ש.ק. ז'ילינה
*ליגת העל הסלובקית: , 
*הסופר קאפ הסלובקי: 

; נבחרת סלובקיה
*גביע המלכים: 

; אישיים
*כדורגלן העונה של ניוקאסל יונייטד: 

==קישורים חיצוניים==

==הערות שוליים==

קטגוריה:כדורגלנים סלובקים
קטגוריה:שוערי כדורגל סלובקים
קטגוריה:ז'ילינה: כדורגלנים
קטגוריה:כדורגלני מ.ש.ק. ז'ילינה
קטגוריה:כדורגלני אסביירג
קטגוריה:כדורגלני סלובן ליברץ
קטגוריה:כדורגלני סלביה פראג
קטגוריה:כדורגלני ניוקאסל יונייטד
קטגוריה:כדורגלני מנצ'סטר יונייטד
קטגוריה:כדורגלני נבחרת סלובקיה
קטגוריה:כדורגלני יורו 2020
קטגוריה:כדורגלני יורו 2024
קטגוריה:ספורטאים זרים בדנמרק
קטגוריה:ספורטאים זרים בצ'כיה
קטגוריה:ספורטאים זרים באנגליה
קטגוריה:סלובקים שנולדו ב-1989
סורגלמטוש

סורגלמטוש (בהונגרית: Szorgalmatos) הוא כפר בנפת טיסוושווארי, במחוז סבולץ'-סטמאר-ברג שבצפון מזרח הונגריה. 

הכפר הוקם בשנת 2002 לאחר שנפרד מהעיר טיסוושווארי.

במהלך מפקד האוכלוסין בשנת 2011 הצהירו 72.8 אחוזים מהאוכלוסייה שהם הונגרים וחצי אחוז הצהירו כי הם אוקראינים (27.2% לא הצהירו), החלוקה הדתית הייתה: רומים קתולים 8.3%, רפורמים 26%, יוונים קתולים 2.4%, לותרנים 0.4%, לא דתיים 24.3% (37.3% לא השיבו)

==קישורים חיצוניים==

* 

==הערות שוליים==

קטגוריה:הונגריה: כפרים
רי אוטומוטיב

רי אוטומוטיב בע"מ (באנגלית: REE Automotive), המוכרת בשם המקוצר REE היא חברה ציבורית ישראלית העוסקת בפיתוח רכב חשמלי שבו כל רכיבי התשתית (מתלים, מנוע, מערכת ההיגוי, בלמים, חיישנים, מערכות בקרת טמפרטורה ומערכות אלקטרוניות) נמצאים בגלגלי הרכב ובצמוד להם, כך ששלדת הרכב שטוחה ומאפשרת עיצוב של גוף הרכב ללא האילוצים של רכיבים אלה ברכב רגיל.

== היסטוריה ==
החברה הוקמה בינואר 2011 על ידי דניאל בראל (מנכ"ל החברה) ואחישי סרדס (CTO). עד לשנת 2019 נקראה החברה סופטוויל, שם ששיקף את התמקדותה בפיתוח גלגל שכולל בתוכו בולם זעזועים, ובהמשך גם את מערכות ההנעה והבלמים. עם המשקיעים בחברה בתחילת דרכה נמנים גיל אגמון וזיו אבירם.

לחברה שיתופי פעולה עם יצרני רכב, בהם הינו מוטורס ומיצובישי, ויצרני מכלולים לרכב, בהם מוסאשי סיימיטסו (Musashi Seimitsu), , ו.

ביולי 2020 נמנתה החברה עם עשר חברות שקיבלו את פרס החלוציות של בלומברג (BNEF Pioneers).

באוקטובר 2020 הציגה החברה שלוש פלטפורמות חדשות לכלי-רכב חשמליים, למכונית עירונית, לרכב היסעים עירוני או רכב משלוחים, ולמשאית בינעירונית קלה.

ביולי 2021 הושלם מיזוג של החברה עם חברת ספאק אמריקאית, במסגרתו גייסה החברה 288 מיליון דולר לפי שווי של כ-3.1 מיליארד דולר לפני הכסף, ומניותיה החלו להיסחר בבורסת נאסד"ק. עד יולי 2022 ירד שווי השוק של החברה ל-303 מיליון דולר.

ביולי 2021 הודיעה החברה על הקמת מטה אמריקאי ומרכז אינטגרציה והרכבות באוסטין שבטקסס, בשיתוף עם חברת קוק תעשיות, שהיא אחת מהמשקיעים בחברה.

בנובמבר 2021 הציגה החברה רכב קונספט ראשון בשם ליאופרד, שישמש להובלת משלוחים ולו כושר נשיאת מטען של 750 ק"ג.

ביולי 2022 הכריזה החברה על רכב משלוחים עירוני בשם פרוקסימה, שייכנס לייצור סדרתי.

==קישורים חיצוניים==
* 

* 

==הערות שוליים==

קטגוריה:תעשיית רכב בישראל
קטגוריה:גליל ים: חברות
קטגוריה:חברות ישראליות הנסחרות בנאסד"ק
קטגוריה:ישראל: חברות שהוקמו ב-2011
ניסאן Z

ניסאן Z (באנגלית: Nissan Z) היא מכונית ספורט במרכב קופה, בעלת ארבעה מקומות ישיבה, שמיוצרת על ידי ניסאן משנת 2021. היא נחשפה בשידור חי ביוטיוב ב-17 באוגוסט 2021<ref></ref>.

היא המכונית השביעית בסדרת "ניסאן Z" של ניסאן והיא מחליפה את הניסאן 370Z שהוצגה בשנת 2008.

עקב תקנות הפליטה של האיחוד האירופי, ה-Z החדשה לא תשווק באירופה<ref></ref>.

== היסטוריה ==
בשנת 2018 חשף סגן מנהל העיצוב הבכיר של ניסאן למגזין WhichCar האוסטרלי כי ניסאן מתכננת מחליף ל-370Z<ref></ref>. במרץ 2020 הגישה ניסאן בקשה לסימן מסחרי. במאי אותה שנה חשפה ניסאן סרטון שבו מוצג טייזר למכונית חדשה, המכונית חשפה שהניסאן Z בעלת עיצוב רטרו<ref></ref>. ב-15 בספטמבר 2020 חשפה ניסאן את מכונית הקונספט המקדימה, ניסאן Z פרוטו<ref></ref>. ב-17 באוגוסט 2021 חשפה ניסאן את ה-Z החדשה.

== עיצוב ==
העיצוב שלה מבוסס על העיצוב של הניסאן Z הראשונה משנת 1969, העיצוב החיצוני נשאר זהה לאב טיפוס ה-Z פרוטו, עם שינוי קטן של הוספת ספויילר אחורי שאינו נמצא ב-Z פרוטו. העיצוב החיצוני הוא עיצוב רטרו המשלב אלמנטים רבים של ה-Z240 הישנה עם עיצובים מודרניים יותר. העיצוב בפנימי הוא מודרני עם מסכי מגע ולוח מחוונים דיגיטלי.

מה שניסאן עשתה עם העיצוב זהו דבר דומה למה שעשתה למבורגיני באוגוסט 2021 עם הלמבורגיני קונטאש LPI 800-4 שמעוצבת בעיצוב רטרו שמבוסס על הלמבורגיני קונטאש הישנה.

== מפרט טכני ==
היא כוללת מנוע בנזין V6 צילינדרים בנפח 3.0 ליטר טווין טורבו המספק 405 כ"ס ומומנט מרבי של 48.4 קג"מ. היא משווקת לבחירה בין תיבת הילוכים ידנית בעלת שישה הילוכים או תיבת הילוכים אוטומטית בעלת תשעה הילוכים. את נתון התאוצה והמהירות ניסאן אינה חושפת בינתיים.

== קישורים חיצוניים ==

== הערות שוליים ==

Z
קטגוריה:מכוניות ספורט
קטגוריה:מכוניות קופה
קטגוריה:מכוניות רטרו
קטגוריה:כלי רכב המורכבים ביפן
קטגוריה:דגמי מכוניות שהושקו ב-2021
ליקר לימון

ליקר לימון הוא כל ליקר המכיל לימונים, אלכוהול מזוקק וסוכר.

טעמו מתוק או מתוק-חמוץ, צבעו בצבע הלימון וגרידת הלימון היא זו שנותנת לו את טעמו החמוץ. תוספת מים תשנה את טעמו החמוץ של הליקר, ויש המוסיפים חלב או שמנת.

הליקר מיוצר על ידי השריית גרידת לימון באלכוהול מזוקק (לרוב לרמה של מעל 90% אלכוהול בנפח)<ref name=":0"></ref><ref name=":1"></ref> במשך מספר ימים בכלי אטום, תהליך הממצה את השמן האתרי של הפרי, האחראי על טעמו, ריחו וצבעו של הליקר. לאחר המיצוי מדללים במים ובסירופ לפי הטעם.<ref name=":1" /><ref name=":0" />

זנים שונים של לימון משמשים לייצור טעמים שונים. הלימונים בהם משתמשים לייצור הליקר משתנים על פי חבל הארץ שבו הליקר מיוצר. כמו כן, ניתן להשתמש בסוגי אלכוהול שונים כדי לתת טעמים מודגשים אחרים. הלימונצ'לו הוא ליקר הלימון המפורסם ביותר בעולם ומיוצר באיטליה, אבל קיימים סוגים נוספים של ליקרי לימון- למשל המשקה הרומני ציטרינווקה. 

במחוז קמפניה נוהגים לשתות לימונצ'לו כצ'ייסר לאחר שתיית קפה.

==ראו גם==
* לימונצ'לו
* למון דרופ מרטיני

==קישורים חיצוניים==

==הערות שוליים==

קטגוריה:ליקר פירות
קטגוריה:המטבח האיטלקי
קטגוריה:מאכלי לימון
ג'ני ארפנבק

ג'ני ארפנבק (בגרמנית: Jenny Erpenbeck; נולדה ב־12 במרץ 1967) היא סופרת ובמאית תיאטרון ואופרה גרמנייה.<ref name=":0"></ref><ref name=":1"></ref> כלת פרס בוקר הבין-לאומי (2024).

== ביוגרפיה ==
ארפנבק נולדה בשנת 1967 בברלין המזרחית.<ref name=":0" /> אביה הוא הפיזיקאי, הפילוסוף והסופר ג'ון ארפנבק ואמה היא המתרגמת דוריס קיליאס.<ref name=":1" /> בברלין למדה בבית ספר תיכון מתקדם, שם סיימה את לימודיה בשנת 1985.

== קריירה ==
לאחר לימודיה סיימה חניכה של שנתיים ככורכת ולאחר מכן עבדה כאחראית תלבושות ואביזרים.

בשנים 1988 עד 1990 למדה ארפנבק תיאטרון באוניברסיטת הומבולדט של ברלין. בשנת 1990 עברה ללמוד בימוי והפקת תיאטרון ומוזיקה בבית הספר הגבוה למוזיקה הנס אייזלר.

לאחר שסיימה בהצלחה את לימודיה בשנת 1994, הפיקה את האופרה טירתו של כחול הזקן של בלה בארטוק בכנסיית הקהילה שלה ובבית האמנות תכלס. ארפנבק עבדה זמן מה בהתחלה כעוזרת במאית בבית האופרה בגראץ. בשנת 1997 עשתה הפקות משלה על האופרות של ארנולד שנברג, על האופרה טירתו של הזקן, בנוסף להקרנת הבכורה שלה "לחתולים יש שבעה חיים".

כבמאית עצמאית ביימה בשנת 1998 בתי אופרה שונים בגרמניה ובאוסטריה.

== קריירת כתיבה ==
בשנות התשעים החלה ארפנבק בקריירת כתיבה בנוסף לבימוי שלה. היא מחברת פרוזה ומחזות נרטיביים.

בשנת 2007 החלה לכתוב ארפנבק טור דו שבועי ב"פרנקפורטר אלגמיין צייטונג", במקום ניקול קראוס.

ארפנבק כתבה כ-10 ספרים ושני מחזות, ועבודותיה של ארפנבק תורגמו לכ-20 שפות.

== מבחר פרסים והוקרה ==

* בשנת 2015 זכה התרגום לאנגלית של הרומן שלה Aller Tage Abend (סוף הימים) בפרס ספרות החוץ העצמאית.
* 2024, פרס בוקר הבינלאומי יחד עם המתרגם לאנגלית, מיכאל הופמן בגין הספר Kairos <ref name=":2" />

== חיים אישיים ==
ארפנבק מתגוררת בברלין יחד עם בעלה, המנצח וולפגנג בוזיץ' ועם בנם היחיד.<ref name=":1" />

==קישורים חיצוניים==

* 

== הערות שוליים ==

קטגוריה:סופרות גרמניות
קטגוריה:סופרים גרמנים
קטגוריה:במאי אופרה גרמנים
קטגוריה:ברלין: אישים
קטגוריה:בוגרות אוניברסיטת הומבולדט של ברלין
קטגוריה:בוגרי אוניברסיטת הומבולדט של ברלין
קטגוריה:במאי תיאטרון גרמנים
קטגוריה:במאיות תיאטרון
קטגוריה:גרמניות שנולדו ב-1967
קטגוריה:גרמנים שנולדו ב-1967
פיטר הרינג

ליקר שרי הרינג שמייצרת החברה
פיטר הרינג (1792–1875), ממציא ה"שרי הרינג"
פיטר הרינג (Peter Heering) היא יצרנית ליקרים דנית, שהמותג המפורסם ביותר שלה הוא "שרי הרינג", ליקר דובדבנים מיוחד. לפיטר הרינג ישנה הרשאה מלכותית מיוחדת למכירת הליקר מאת מרגרטה השנייה, מלכת דנמרק ואליזבת השנייה, מלכת הממלכה המאוחדת.<ref></ref>

החברה מייצרת את הליקרים שלה מאז שנת 1818, ומוצריה נמכרים ביותר מ-100 מדינות ברחבי העולם.<ref></ref> הליקרים של החברה מהווים מרכיב חשוב בקוקטיילים שונים (כגון סינגפור סלינג ודם וחול), בשל הגוון האדום העז שהם מקנים למשקה.<ref></ref>

החברה עובדת עם מספר חוות גידול דובדבנים בקרבת קופנהגן. הליקר עובר תקופת יישון של שלוש שנים. בסך הכל מיוצרים בשנה כ-13 מיליון בקבוקי שרי הרינג. לעיתים הליקר משמש גם לאפיה, כשמרבית האלכוהול מתאדה.<ref></ref>

==קישורים חיצוניים==

* 

==הערות שוליים==

קטגוריה:יצרני אלכוהול
קטגוריה:חברות דניות
לריסה מנואלה

לריסה מנואלה (בפורטוגזית: Larissa Manoela Taques Elias Santos; נולדה ב-28 בדצמבר 2000, גוארהפואבה) היא זמרת ושחקנית קולנוע וטלוויזיה ברזילאית.

==ביוגרפיה==
לריסה מנואלה נולדה בעיר גוארהפואבה שבמדינת פרנה. היא התחילה להופיע בגיל ארבע ובגיל שש השתתפה בסדרת הטלוויזיה "Mother". בשנת 2012 היא שיחקה בהצלחה בסדרת הטלוויזיה "Carrossel". היא המשיכה בקריירה שחקנית והצטלמה במספר סדרות.

בשנת 2017 לריסה מנואלה פרסמה את ספרה "The Diary of Larissa Manoela" ובשנת 2017 את The World" of Larissa Manoela".

תחום נוסף של לריסה מנואלה היא שירה ובשנת 2017 היא שחררה את אלבומה הראשון Up! Tour.

בשנת 2020 שיחקה מנואלה בתפקיד ראשי בסרט של נטפליקס "מצב טיסה". בשנת 2021 היא שיחקה בסרט "יומנה הסודי של סטודנטית זרה" של נטפליקס, לצד ברונו מונטלאונה. בשנת 2022 שיחקה בסרט נוסף של נטפליקס; "לולי" בתפקיד הראשי של לולי. בהמשך השנה החלה לככב בטלנובלה הברזילאית "Além da Ilusão" בתפקיד כפול בדמותן של האחיות אלסה ואיזדורה. 

על עבודתה כשחקנית לריסה מנואלה זכתה במספר פרסים ברזילאים.

==קישורים חיצוניים==

==הערות שוליים==

קטגוריה:שחקניות קולנוע וטלוויזיה ברזילאיות
קטגוריה:שחקני קולנוע וטלוויזיה ברזילאים
קטגוריה:שחקניות ילדות
קטגוריה:זמרות ברזילאיות
קטגוריה:זמרים ברזילאים
קטגוריה:זמרות פופ ברזילאיות
קטגוריה:ברזילאים שנולדו ב-2000
אן בליית'

אן בליית (באנגלית: Ann Blyth; נולדה ב-16 באוגוסט 1928) היא שחקנית קולנוע וטלוויזיה וזמרת אמריקאית לשעבר.

==ביוגרפיה==
היא נולדה בקיסקו במדינת ניו יורק, ולאחר שהוריה התגרשו עברה עם אמה לניו יורק. בגיל חמש החלה להופיע בתוכניות ילדים ברדיו.

בגיל 16 הופיעה על הבמה בברודוויי בהצגה "משמר הריין" של ליליאן הלמן. ההצגה נחלה הצלחה והיא קבלה פרס מחוג המבקרים של ניו יורק.

היא החלה להופיע בסרטים וב-1945 הופיעה בסרט "מילדרד פירס" לצידה של ג'ואן קרופורד והייתה מועמדת לפרס אוסקר לשחקנית המשנה הטובה ביותר.

ב-1951 הופיעה לצידו של מריו לנצה בסרט "קארוזו הגדול" שנחל הצלחה גדולה.

היא הייתה אמורה להופיע שוב לצידו של לנצה בסרט המוזיקלי "הנסיך הסטודנט" בשנת 1954 אבל לנצה פוטר ובמקומו הופיע לצידה אדמונד פורדום.

היא הופיעה שוב לצידו של פורדום בסרט "גנב המלך" ("The King's Thief") בשנת 1955.

סרטה האחרון היה "סיפורה של הלן מורגן" לצידו של פול ניומן (1957). בסרט זה דובבה שירתה על ידי הזמרת גוגי גרנט. היא הייתה מועמדת ל-Laurel Awards על משחקה בסרט הזה.

היא הופיעה גם בסדרות טלוויזיה כמו "רצח במשיכת קולמוס", "קווינסי", "שם המשחק" ועוד.

לבליית' יש כוכב בשדרת הכוכבים של הוליווד.

==פילמוגרפיה חלקית==
* מילדרד פירס (1945)
* כוח אלים (1947)
* הקניון האדם (1949)
* קארוזו הגדול (1951)
* הנסיך הסטודנט (1954)
* רוז מארי (1954)
* קיסמט (1955)
* גנב המלך (1955)
* סיפורו של בסטר קיטון (1957)
* סיפורה של הלן מורגן (1957)

==קישורים חיצוניים==

* [https://www.ibdb.com/broadway-cast-staff/anne-blyth-92695 אן בליית'], בInternet Broadway Database

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:זמרות אמריקאיות
קטגוריה:זמרים אמריקאים
קטגוריה:אישים שהונצחו בשדרת הכוכבים של הוליווד: קולנוע
קטגוריה:אמריקאיות שנולדו ב-1928
קטגוריה:אמריקאים שנולדו ב-1928
מרצדס-בנץ C-קלאס אול-טריין

מרצדס-בנץ C-קלאס אול-טריין (באנגלית: Mercedes-Benz C-Class All-Terrain) היא מכונית משפחתית במרכב סטיישן-קרוסאובר, בעלת חמישה מקומות ישיבה, שמיוצרת על ידי מרצדס-בנץ משנת 2021. היא נחשפה ב-17 באוגוסט 2021. והוצגה בתערוכת הרכב של מינכן ב-6 בספטמבר 2021<ref></ref>. היא מהווה כגרסת השטח לגרסת הסטיישן של מרצדס-בנץ C-קלאס החדשה. מרכב המכנית הוגבה ב-40 מ"מ והוספת הנעה כפולה.

== מפרט טכני ==
היא מוצעת עם מנוע בנזין בנפח 1.5 ליטר המספק 204 כ"ס או מנוע דיזל בנפח 2.0 ליטר המספק 200 כ"ס. לכל המנועים יש מערכת מיקרו-היברידית בקיבולת 48 וואט המסייעת בצריכת הדלק, ולכל המנועים יש תיבת הילוכים אוטומטית בעלת תשעה הילוכים.

== גלריה ==
<gallery widths="220" heights="135">
קובץ:Mercedes-Benz C-Class All-Terrain IAA 2021 1X7A0276.jpg|מבט אחורי
</gallery>

== קישורים חיצוניים ==

== הערות שוליים ==

C-קלאס אול-טריין
קטגוריה:מכוניות סטיישן
קטגוריה:קרוסאובר
קטגוריה:דגמי מכוניות שהושקו ב-2021
קטגוריה:כלי רכב המורכבים בגרמניה
סקייבורג

סקייבורג (באנגלית: Skyborg) היא תוכנית של חיל האוויר של ארצות הברית המפתחת כלי טיס קרביים בלתי מאוישים המיועדים ללוות מטוס קרב מאויש, לפיתוח גרעין אוטונומי, מעין מח ממוחשב, שיתאים למגוון רחב של פלטפורמות אוויריות.<ref></ref> בשנת 2020, ניתנו חוזים לבואינג, ג'נרל אטומיקס, קרייטוס מערכות אוויר בלתי מאוישות ונורת'רופ גרומן.<ref></ref><ref></ref>

== פיתוח ==
ב-29 בספטמבר 2020, חיל האוויר האמריקאי התקשר עם תשעה תאגידים (AeroVironment, Autonodyne LLC, BAE Systems, Blue Force Technologies, Fregata Systems LLC, לוקהיד מרטין, נקסטג'ן אירונאוטיק, סיירה שירותים טכניים ואוניברסיטת וויצ'יטה סטייט) לעבוד על אב טיפוס נסיוני של סקייבורג.<ref></ref> ב-21 בדצמבר 2020 נוספה לחוזה Voly Solutions LLC מקונקורד, קליפורניה.<ref></ref>

גרסאות ראשוניות של סקייבורג כבר נוסו בטיסה של מספר כלי טיס, ביניהם UTAP-22 של קרייטוס, ו MQ-20 Avenger של ג'נרל אטומיקס.

מפקד מעבדת המחקר של חיל האוויר האמריקני הודיע כי לדעתו המערכת תהיה מבצעית כבר במהלך 2023.

== הערות שוליים ==

קטגוריה:חיל האוויר של ארצות הברית
קטגוריה:לוחמה אווירית
קטגוריה:כלי טיס בלתי מאוישים
איילט קניז'ה

קניז'ה במאי 1664, שנערך על ידי כוחות נוצריים בראשות מיקלוש זריני, באן (המשנה למלך) מקרואטיה, הגנרל הוהנלוה-נוינשטיין והגנרל פיטר סטרוצי.]]
איילט קניז'ה (בטורקית עות'מאנית: ایالت قنیژه)<ref name="someprov"></ref> היה איילט של האימפריה העות'מאנית שהוקם בשנת 1600 והתקיים עד קריסת השלטון העות'מאני במרכז אירופה לאחר 1686 (באופן נומינלי עד 1699).

== היסטוריה ==
פרובינציית קניז'ה הוקמה בשנת 1600 לאחר שהעיירה קניז'ה נכבשה מההבסבורגים. אזור זה שנכבש לאחרונה הצטרף לשטח איילט סיגטוואר, שהוקם בשנת 1596 מכמה סנג'קים של איילט בודין<ref name="otm-enc"> By Gábor Ágoston, Bruce Alan Masters</ref> (שהורחב כתוצאה מהרווחים הטריטוריאליים העות'מאניים במהלך המלחמה הארוכה)<ref name="otm-enc-2"> By Gábor Ágoston, Bruce Alan Masters</ref> ואיילט בוסניה.<ref>[https://www.scribd.com/doc/7528328/Hasii-AsmirSlavonija-u-sastavu-Osmanskog-carstva Asmir Hasičić, Slavonija u sastavu Osmanskog carstva, Sarajevo, 2004.]</ref><ref>http://www.camo.ch/bosanski_pasaluk.htm</ref> האיילט התקיים עד לכיבוש קניז'ה על ידי המלוכה ההבסבורגית בשנת 1690. הוא נמסר רשמית לידי המלוכה ההבסבורגית על ידי חוזה קרלוביץ בשנת 1699.

== חטיבות מנהליות ==
{|
| style="vertical-align:top;" |בשנת 1600, האיילט כלל את:<ref>Dr Dušan J. Popović, Srbi u Vojvodini, knjiga I, Novi Sad, 1990, page 201.</ref>
* סנג'ק קניז'ה
* סנג'ק אישטולני בלגרד (סקשפהרוואר),
* סנג'ק פצ'וי (פץ')
* סנג'ק פוז'גה (פוז'גה)
| style="vertical-align:top;" | הסנג'קים של האיילט במאה ה-17:
# סנג'ק קניז'ה
# סנג'ק סיגט
# סנג'ק קופאן
# סנג'ק ואליובה
# סנג'ק סוקולופג'ה
| style="vertical-align:top;" | מאוחר יותר במאה ה-17, הוא התרחב וכולל את:<ref>https://www.scribd.com/doc/24799068/Evliya-Celebi-Seyahatnamesi-nden-Secmeler-I Kanije Eyalet</ref>
* סנג'ק קניז'ה
* סנג'ק סיגטוואר (Szigetvár)
* סנג'ק קופאן (Törökkoppány)
* סנג'ק ואלפובה<ref></ref> (ואלפובו)
* סנג'ק סיקלוס (שיקלוש)
* סנג'ק נאדאג' (Mecseknádasd)
* סנג'ק בלטין<ref></ref> (בלנטינסי)
* סנג'ק פצ'וי (פץ')
* סנג'ק פוז'גה
|}

== הערות שוליים ==

קטגוריה:האימפריה העות'מאנית: איילטים
קטגוריה:הונגריה: היסטוריה
שמורת אבוקה

שמורת מלחת אבוקה היא שמורת טבע בעמק המעיינות, באזור שבעבר היה הקיבוץ אבוקה, וכיום כשני קילומטרים צפון מערב לקיבוץ כפר רופין. השמורה סגורה למבקרים מטעמי שמירת טבע.<ref></ref>

בשמורה נמצאת מלחת אבוקה, אשר מתמלאת במים בעונת הגשמים, ומתייבשת בקיץ - תופעה הגורמת לעלייה משמעותית במליחות הקרקע, בשמורה צומחים צמחים רבים ביניהם תמרים, אשלים, מלוח קיפח, קנה מצוי, עדעד, אוכם מדברי, עצי דקל ועוד.

בדרום השמורה עובר נחל אבוקה, שיוצא מהמעיין עין צמד ולכיוון בריכת אבוקה שנמצאת ממערב לשטח השמורה וממלא אותה. 

שביל עמק המעיינות עובר בשטח השמורה.

== קישורים חיצוניים ==
* [https://inature.info/wiki/%D7%A9%D7%9E%D7%95%D7%A8%D7%AA_%D7%90%D7%91%D7%95%D7%A7%D7%94 שמורת אבוקה] באתר inature

== הערות שוליים ==

קטגוריה:מועצה אזורית עמק המעיינות
אבוקה
דימפל קפדיה

דימפל קפדיה (באנגלית: Dimple Kapadia, נולדה ב -8 ביוני 1957) היא שחקנית הודית המופיעה בעיקר בסרטי בוליווד. 

== ביוגרפיה ==
היא נולדה וגדלה במומבאי למשפחה עשירה, היא שאפה להפוך לשחקנית מגיל צעיר וקיבלה את ההזדמנות הראשונה שלה באמצעות מאמצי אביה להכניס אותה לתעשיית הקולנוע. 

== קריירה ==
היא התגלתה בגיל 14 על ידי השחקן ויוצר הסרטים ראג' קאפור, שליהק אותה בתפקיד הראשי של רומניית העשרה שלו "בובי" (1973), שנחשב להצלחה מסחרית גדולה וזכה להכרה ציבורית רחבה.

זמן קצר לפני יציאת הסרט בשנת 1973, נישאה לשחקן ראג'ש ח'אנה והפסיקה לשחק.

קפדיה חזרה לתעשיית הקולנוע בשנת 1984, שנתיים לאחר פרידתה מח'אנה. סרט הקאמבק שלה סאגר, שיצא שנה לאחר מכן, החיה את הקריירה שלה. קמפדיה זכה עבור שני סרטיה בפרסי פילמפייר לשחקנית הטובה ביותר. 

בשנת 2023 שיחקה בסרט "Pathaan" לצד כוכבי הקולנוע ההודי סלמאן ח'אן ושאה-רוח' ח'אן. באותה שנה שיחקה בסרט הקומדיה הרומנטית "Tu Jhoothi Main Makkaar" לצדה של שראדה קאפור. 

בשנת 2024 שיחקה בקומדיה הרומנטית "Teri Baaton Mein Aisa Uljha Jiya" לצדה של קריטי סנון. באותה שנה שיחקה לצדה של קאריסמה קאפור בסרט המותחן של נטפליקס, "מזל טוב, רצח" <small>(אנ')</small> בבימויו של הומי אדג'אניה <small>(אנ').</small> 

==קישורים חיצוניים==

==הערות שוליים==

קטגוריה:זוכי פרס פילמפייר
קטגוריה:שחקניות קולנוע וטלוויזיה הודיות
קטגוריה:הודים שנולדו ב-1957
קלמנט זבלוקי

קלמנט ג'ון זבלוקי (באנגלית: Clement John Zablocki; 18 בנובמבר 1912, מילווקי – 3 בדצמבר 1983, וושינגטון די. סי.) היה פוליטיקאי אמריקאי, שכיהן כחבר בית הנבחרים של ארצות הברית מטעם מחוז הקונגרס הרביעי של מדינת ויסקונסין, בו שוכנת העיר מילווקי. זבלוקי היה חבר המפלגה הדמוקרטית.

== ביוגרפיה ==
קלמנט זבלוקי נולד בעיר מילווקי ולמד באוניברסיטת מרקט עד לשנת 1936. לאחר סיום הלימודים עם תואר בחינוך הוא עבר כמורה. בשנת 1942 הוא נבחר לסנאט של ויסקונסין ונבחר מחדש בשנת 1946.

בשנת 1948 קלמנט זבלוקי התמודד בבחירות לבית הנבחרים של ארצות הברית מול המועמד ההמפלגה הרפובליקנית של ארצות הברית המכהן וניצח אותו. בהמשך הוא זכה בבחירות עוד 17 פעמים עד שנפטר בשנת 1983. הוא היה יושב ראש של ועדת החוץ של בית הנבחרים של ארצות הברית בשנים 1977–1983.

בשנת 1972 זבלוקי היה בין יוזמי החקיקה לפיה הסכמי הנשיא צריכים להיות מדווחים לבית הנבחרים תוך 60 יום. הוא פעל רבות לטובת אנשי צבא ארצות הברית שלחמו במלחמת וייטנאם.

קלמנט זבלוקי נפטר בשנת 1983 מהתקף לב בהיותו בתפקיד. על שמו נקראו מספר מוסדות בעיר הולדותו.

== קישורים חיצוניים ==

* 
* 

קטגוריה:חברי בית המחוקקים של ויסקונסין
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מוויסקונסין
קטגוריה:בוגרי אוניברסיטת מרקט
קטגוריה:אמריקאים ממוצא פולני
קטגוריה:אמריקאים שנולדו ב-1912
קטגוריה:אמריקאים שנפטרו ב-1983
איילט סיגטוואר

איילט סיגטוואר היה איילט של האימפריה העות'מאנית שהוקם בשנת 1596 והתקיים תקופה קצרה עד לשנת 1600, אז צורף לאיילט קניז'ה.

== היסטוריה ==
כאשר סולימאן המפואר נפטר ביום האחרון של הקרב על סיגטוואר, בנו סלים השני הגיע להחליפו, ועם כיבוש העיר ב-8 בספטמבר 1566, הוקם מיד סנג'ק סיגטוואר כחלק מאיילט בודין. בשנת 1596 הפך מהמט השלישי את הסנג'ק לאיילט, אולם בשנת 1600 סופחו כל אדמות האיילט לאיילט קניז'ה כסנג'ק, אשר התקיים עד לשנת 1688.

קטגוריה:האימפריה העות'מאנית: איילטים
קטגוריה:הונגריה: היסטוריה
קבוצת האנווה

קבוצת האנווה (בקוריאנית: 한화그룹) הוא תאגיד דרום קוריאני גדול המייצר ציוד צבאי ואזרחי.<ref></ref> החברה נוסדה בשנת 1952 בשם קוריאה חומרי נפץ (한국화약주식회사) כמפעל מוצרים צבאיים, אך הקבוצה צמחה לתאגיד עסקי רב פרופילים, עם אחזקות מגוונות המתפרשות החל מחומרי נפץ, העסק המקורי שלהם, דרך תעשיית אירוספייס, אנרגיה ורכיבים סולאריים, חומרים כימיים, ועד לקמעונאות לשירותים פיננסיים. בשנת 1992 אימצה החברה את ראשי התיבות של שמה הישן, כשמה החדש: "האנווה".

האנווה היא אחת מהחברות הביטחוניות הגדולות בעולם. בשנת 2020 הייתה במקום ה-28 עם מכירות צבאיות בהיקף של כ-4.3 מיליארד דולר. בין פיתוחי החבר ה- רקטה עבור מערכת K136 Kooryong.

== מוקדים בינלאומיים של התאגיד ==
* מו"פ: גרמניה, מלזיה, ארצות הברית, סין ודרום קוריאה
* ייצור: גרמניה, צ'כיה, מלזיה, סין, דרום קוריאה וארצות הברית
* שיווק ומכירות: אוסטרליה, קנדה, יפן, ארצות הברית, סין ודרום קוריאה

== סקטורים עסקיים ==
* חלל ומכטרוניקה
* כימיקלים וחומרים
* בניה
* שירותים פיננסיים
* פנאי וסגנון חיים
* שמש ואנרגיה
* ספורט מקוון

== חברות בת ==
* האנווה חלל
* האנווה מערכות (נוסדה בשנת 1977 בשם Samsung Aerospace Co. Ltd.)<ref></ref>
* האנווה טק-ווין
* האנווה מכונות דיוק
* האנווה מערכות החשמל
* האנווה כימיקלים
* האנווה General Chemical
* האנווה TOTAL פטרוכימיה
* YEOCHUN NCC
* האנווה חומרים מתקדמים
* האנווה תאי-Q ( במקום ה-6 בעולם מבחינת היקף ייצור פאנלים סולארים)
* האנווה אנרגיה
* האנווה הנדסה ובנייה
* האנווה פיתוח-עירוני

== ראו גם ==
* כלכלת דרום קוריאה

==קישורים חיצוניים==

* 

== הערות שוליים ==

קטגוריה:קוריאה הדרומית: מדע וטכנולוגיה
קטגוריה:קוריאה הדרומית: צבא וביטחון
קטגוריה:קוריאה הדרומית: כלכלה
אדמונד פורדום

אדמונד פורדום (באנגלית: Edmund Purdom; 19 בדצמבר 1924 – 1 בינואר 2009) היה שחקן קולנוע תיאטרון וטלוויזיה בריטי.

==ביוגרפיה==
הוא החל להופיע בתיאטרון ב-1946 בהצגות רומיאו ויוליה והחולה המדומה. לאחר שירות של שנתיים בצבא בו הופיע לפני חיילים, הוא הצטרף ל"תיאטרון רויאל שייקספיר" בסטרטפורד על האייבון שם ראה אותו לורנס אוליבייה והציע לו להצטרף לקבוצתו למסע הופעות בארצות הברית ביחד עם ויויאן לי שם הם הופיעו בהצלחה במחזה "קיסר וקלאופטרה" של ברנרד שו.

הוא עבר מספר מבחני בד אך התקשה לקבל תפקיד כי הוא נראה לבוחנים יותר מדי בריטי.

לבסוף קיבל תפקידים קטנים בסרטים "טיטניק" ו"יוליוס קיסר" (1953).

ב-1954 שיחק לו מזלו והוא נבחר לשחק בתפקיד ראשי בסרט המוזיקלי "הנסיך הסטודנט" לצידה של אן בליית'. זה קרה לאחר שמריו לנצה שהיה אמור לשחק בסרט, פוטר. פורדום שלא היה זמר נאלץ להשתמש בדיבובו של מריו לנצה לשירי הסרט. הסרט הצליח יפה מבחינה אמנותית ומסחרית.

באותו שנה התמזל מזלו כאשר מרלון ברנדו שהיה אמור לשחק בתפקיד ראשי בסרט "שנהאת המצרי" ("The Egyptian") סירב להופיע ופורדום נבחר במקומו. לרוע מזלו הסרט לא הצליח למרות ההשקעה הגדולה.

ב-1955 הופיע שוב לצידה של אן בליית' בסרט "גנב המלך (The King's Thief). הוא לא הצליח לקבל תפקידים חשובים בהוליווד וב-1958 חזר לבריטניה, הופיע בטלוויזיה ועבר משם לאיטליה שם השתתף בסרטים רבים שסווגו כבי מובי.

ב-1964 השתתף באפיזודה הראשונה של הסרט האנתולוגי "הרולס רויס הצהובה" לצידם של רקס הריסון וז'אן מורו.

פורדום היה נשוי ארבע פעמים. אשתו השלישית הייתה השחקנית לינדה כריסטיאן .

==פילמוגרפיה חלקית==
* טיטניק (1953)
* יוליוס קיסר (1953)
* הנסיך הסטודנט (1954)
* שנהאת המצרי (1954)
* אתנה (1954)
* גנב המלך (1955)
* הורדוס הגדול (1959)
* הרולס רויס הצהובה (1964)

==קישורים חיצוניים==

* [https://www.tcm.com/tcmdb/person/156124%7C44105/Edmund-Purdom/#overview אדמונד פורדוס], באתר TCM
* 

קטגוריה:שחקני קולנוע וטלוויזיה בריטים
קטגוריה:שחקני תיאטרון בריטים
קטגוריה:בריטים שנולדו ב-1924
קטגוריה:בריטים שנפטרו ב-2009
ג'חזאן

גִּ'חְזַאן (בערבית: جحزان) הוא כפר במחוז עמאר שבתימן, ובעבר היה הרובע היהודי של העיר נאדרה. הכפר נבנה על גבי גבעה גבוהה מוקפת בקניון עמוק המפריד אותו מהעיר נאדרה.

== היסטוריה ==
מסורת אחת מספרת שבסוף ימי הבית השני הגיעו יהודים מארץ ישראל ובנו את העיר נאדרה. לאחר כיבוש תימן על ידי המוסלמים אולצו רוב היהודים להתאסלם, ומיעוטם ברחו ובנו את הכפר ג'חזאן על גבי גבעה סמוכה לעיר. מסורת אחרת מספרת שלאחר שגורשו היהודים מהעיר נאדרה בגלות מוזע, חזרו ולא הורשו להיכנס לעיר, ולכן בנו את הכפר ג'חזאן.

הכפר ג'חזאן שימש כנקודת מעבר לעולים לארץ ישראל, ונקודת חנייה כאשר אסר האימאם יחיא על היהודים לצאת מתימן. רבים מהיהודים שנתקעו התיישבו בבתים הריקים של תושבי ג'חזאן שעזבו.

== הקהילה היהודית ==
הכפר היה המרכז היהודי הגדול ביותר באזור, והתייחד בכך שתושביו היו יהודים בלבד. רוב היהודים תושבי הכפר עסקו במלאכת האריגה. בשיא גודלה של הקהילה היא הוערכה באלפי תושבים.

כל יהודי הכפר עלו לארץ ישראל בעלייה הגדולה בשנת ה'תש"ט (1949), ומספר העולים מוערך בכ-50 משפחות.

== ראו גם ==
* תנעם

== לקריאה נוספת ==
* שלום בני משה, דור לדור יספרו, הוצאת המחבר, רחובות ה'תשמ"ה (1985)
* ד"ר משה גברא, אנציקלופדיה לקהילות היהודיות בתימן, כרך ב, עמוד 110–111

== קישורים חיצוניים ==
* 

== הערות שוליים ==

קטגוריה:תימן: ערים
קטגוריה:קהילות יהודיות בתימן
איילט ואראט

איילט ואראט (בטורקית עות'מאנית: ایالت وارد)<ref name="someprov"></ref> היה איילט של האימפריה העות'מאנית שהוקם בשנת 1660. האיילט גבל באיילט בודין במערב, איילט טמשוואר בדרום מערב, איילט אגרי בצפון מערב, הווסאלית העות'מאנית נסיכות טרנסילבניה בדרום מזרח, והמלכותי הונגריה בצפון.

== היסטוריה ==
ואראט<ref>[https://books.google.com/books?ei=C8p8TpzFIc334QStrunTDg&ct=result&hl=sr&id=LBeAAAAAMAAJ&dq=varat+oradea&q=%22varat+in+transylvania%22#search_anchor Materialien zu Evliya Çelebi. 2. A guide to the Seyāhat-nāme of Evliya Çelebi, Jens Peter Laut, Evliya Çelebi, Robert Dankoff, Klaus Kreiser, L. Reichert, 1992, page 61.]</ref> (אוראדיה) הפכה למושבו של מושל עות'מאני (beylerbeyi) בשנת 1660.<ref name="otm-enc"> By Gábor Ágoston, Bruce Alan Masters</ref> לפני הקמת האיילט, שטחו היה ברובו חלק מהנסיכות העות'מאנית הוואסלית של טרנסילבניה. חלק מהשטחים שהיו שייכים בעבר לאיילט טמשוואר ואיילט אגרי נכללו גם הם באיילט החדש.

ביוני 1692 נכבש האיילט על ידי ההבסבורגים, והוא נמסר לאוסטריה בהסכם קרלוביץ בשנת 1699. שטחו נכלל לאחר מכן בממלכת הונגריה ההבסבורגית ונסיכות טרנסילבניה ההבסבורגית.

== חטיבות מנהליות ==
הסנג'קים של האיילט במאה ה-17:
# סנג'ק ואראט (אורדאה)
# סנג'אק סלנטה (סלונטה)
# סנג'ק דברצ'ין (דברצן)
# סנג'ק האלמאש (נגיאלאש)
# סנג'ק סנקוי (סאניוב)

== הערות שוליים ==

קטגוריה:האימפריה העות'מאנית: איילטים
קטגוריה:הונגריה: היסטוריה
קטגוריה:רומניה: היסטוריה
ממלכת קרנארו האיטלקית

ממלכת קרנארו האיטלקית (באיטלקית: Reggenza Italiana del Carnaro) הייתה מדינה קצרת ימים שהוקמה בעיר פיומה (בימינו רייקה, קרואטיה) בראשות גבריאלה ד'אנונציו בשנים 1919–1920.

== היסטוריה ==
הפגנת תמיכה בגבריאלה ד'אנונציו בפיומה
בשנות מלחמת העולם הראשונה סבלה רייקה קשות מהמצור הימי שהוטל על מצר אוטרנטו בדרום הים האדריאטי ונמלה שותק. ב־1915 נחתמה בחשאי ברית לונדון אשר הסדירה את הצטרפותה של איטליה למדינות ההסכמה, והבטיחה לה, לאחר הניצחון, את דלמטיה ואת איסטריה, אך לא את רייקה. עם תבוסתה של האימפריה האוסטרו-הונגרית במלחמה, התעוררה שאלת מעמדה הבינלאומי של רייקה אשר הייתה עיר חופשית משך כ־140 שנה, כמעט ללא הפסקה. הן איטליה והן ממלכת הסרבים, הקרואטים והסלובנים טענו לבעלות בעיר.

המצב בעיר החל גולש לאנרכיה, ובנובמבר 1918 הוצבו בה כוחות בריטים, צרפתים ואמריקאים. נשיא ארצות הברית, וודרו וילסון, ששימש בורר בסכסוך, הציע כי רייקה תהיה למדינה חופשית ואף העלה את הרעיון שחבר הלאומים יקים בה את משכנו, אך ב־1919 הוחלט בוועידת פריז על מסירתה של העיר לממלכת הסרבים, הקרואטים והסלובנים. בתגובה להחלטה, נכנס גבריאלה ד'אנונציו, משורר ולוחם איטלקי פשיסט, אל העיר ביום 12 בספטמבר 1919 בראש כוח צבאי, וגירש את הכוח הבינלאומי ששהה בה. מטרתו של ד'אנונציו הייתה לספח את העיר לממלכת איטליה, אך הממשל האיטלקי לא שיתף עמו פעולה ואף דרש את כניעתו. עקב כך הקים ד'אנונציו, שנה מאוחר יותר, ב־8 בספטמבר 1920, את "ממלכת קרנארו האיטלקית" (Reggenza Italiana del Carnaro), שנקראה על שמו האיטלקי של מפרץ קוורנר. בכך נפתחה תקופת בת שני עשורים בהם הייתה רייקה לעיר ספר שקו גבול בינלאומי חוצה אותה. המדינה החדשה אימצה חוקה שהיוותה השראה לחוקה של איטליה הפשיסטית בתקופתו של מוסוליני, וד'אנונציו הכריז על עצמו כדיקטטור שנשא בתואר דוצ'ה. בחוקה זו זוהו לראשונה יסודות הפשיזם באירופה. המדינה החדשה, ששלטה בפועל בשטח של כ־675 קמ"ר, לא זכתה להכרה בינלאומית מאף מדינה.

במקביל, ב־12 בנובמבר 1920 נחתם הסכם רפאלו בין איטליה לממלכת הסרבים, הקרואטים והסלובנים, ולפיו יועדה רייקה להיות למדינה חופשית כפי שהציע וילסון. ההסכם קבע כי המדינה החדשה תהיה מדינה עצמאית דה פקטו משך שנה ודה יורה משך ארבע שנים. ד'אנונציו התעלם מהסכם רפאלו ולבסוף אף הכריז מלחמה על איטליה עצמה. לאחר הפצצה מן הים על ידי הצי האיטלקי והתערבות כוח צבאי יבשתי בקרבות "חג המולד העקוב מדם" (Natale di sangue), נכנע ד'אנונציו ב־30 בדצמבר 1920. שבעת ימי הלחימה גבו את חייהם של 39 לוחמים משני הצדדים ושל חמישה אזרחים. בכך בא הקץ על ממלכת קרנארו האיטלקית.

== ראו גם ==
* גבריאלה ד'אנונציו

== קישורים חיצוניים ==

* [https://archive.org/details/FIUMARE חוקת קרנארו]

קטגוריה:מדינות לשעבר באירופה
קטגוריה:מדינות פשיסטיות
קטגוריה:איטליה במאה ה-20
קטגוריה:מדינות וטריטוריות שהוקמו ב-1919
קטגוריה:המדינות היורשות של האימפריה האוסטרו-הונגרית
No Time for Tears

No Time for Tears (בעברית: אין זמן לדמעות) הוא שיר של הדי ג'יי והמפיק המוזיקלי הבריטי, נייתן דאו, ולהקת הבנות הבריטית, ליטל מיקס.<ref name=":0"></ref> השיר יצא לאור ב-25 בנובמבר 2020, על ידי חברות התקליטים אטלנטיק UK והאחים וורנר UK, כסינגל שלא מתוך אלבום.<ref name=":0" />

השיר הגיע למקום החמישי במצעד השירים הדיגיטליים האירופאים.<ref></ref>

== רקע וכתיבה ==
השיר נכתב על ידי ג'ייד ת'ירלוול, נייתן דאו, טריי ג'ין-מארי ו-MNEK והופק על ידי נייתן דאו וטריי ג'ין-מארי גם כן. על השיר הכריזו לראשונה ב-23 בנובמבר 2020 בחשבונות המדיה החברתית של דאו וליטל מיקס.<ref name=":1"></ref><ref name=":2"></ref> בסמוך להכרזתו, פורסמה גם עטיפתו הרשמית בה מופיעות חברות להקת ליטל מיקס ונייתן דאו עמו.<ref name=":1" /><ref name=":2" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-40 מיליון השמעות.<ref></ref>

== וידאו קליפ ==
הווידאו קליפ הרשמי של השיר פורסם ב-15 בינואר 2021 בשידור חי.<ref name=":3"></ref> הקליפ עוקב אחר מישהי שמתחילה את השגרה היומיומית שלה, תוך שניתן לראות תמונות של נייתן דאו. מעבר לכך, חברות להקת ליטל אינן מופיעות בו.<ref name=":3" /> קליפ המילים הרשמי של השיר פורסם ביוטיוב בנובמבר 2020 וצבר למעלה מ-1.1 מיליון צפיות.<ref></ref>

נכון ליולי 2021, מונה הצפיות של הקליפ עומד על למעלה מ-2.6 מיליון צפיות.<ref name=":3" />

== מיקומי שיא ==

== נתוני מכירות ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|25 בנובמבר 2020
|הזרמת מוזיקה • הורדה דיגיטלית
|אטלנטיק UK • האחים וורנר UK
|style="text-align:center;"|<ref name=":1" />
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי ליטל מיקס
קטגוריה:שירים באנגלית
קטגוריה:שירים שנכתבו על ידי MNEK
קטגוריה:שירים על בכי
קטגוריה:שירים על זמן
קטגוריה:שירי זהב בממלכה המאוחדת
קטגוריה:סינגלים בהוצאת אטלנטיק רקורדס
קטגוריה:סינגלים בהוצאת וורנר מיוזיק גרופ
Confetti (שיר)

Confetti (בעברית: קוֹנְפֶטִי או פתיתונים) הוא שיר שהוקלט על ידי להקת הבנות הבריטית ליטל מיקס, מתוך אלבום האולפן השישי שלה, Confetti.<ref name=":0"></ref> השיר יצא לאור ב-30 באפריל 2021, על ידי חברת התקליטים RCA UK רקורדס, כסינגל הרביעי מתוך האלבום.<ref name=":0" /> ברמיקס הרשמי של השיר השתתפה הראפרית האמריקאית סוויטי.<ref></ref>

השיר הגיע למקום העשירי במצעד הסינגלים ההונגרי.<ref></ref>

== רקע וכתיבה ==
השיר נכתב על ידי טום בארנס, פיט קלהר, בן קון, קמיל פרסל, MNEK, מייגן קוטון וסוויטי (רמיקס בלבד) והופק על ידי חברי TMS גם כן.<ref name=":0" /> בריאיון לאפל מיוזיק, הצהירה חברת הלהקה, פרי אדוארדס ש"מדובר בשיר סקסי". בהמשך, טענה שמדובר ב"שיר בעל מקצב מאופק, אך מגניב. ברגע שסיימנו ליצור אותו, ידענו שממנו ייגזר שם האלבום גם כן".<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-33 מיליון השמעות.<ref name=":0" />

== וידאו קליפ ==
הווידאו קליפ הרשמי של השיר פורסם ב-30 באפריל 2021 בערוץ היוטיוב הרשמי של ליטל מיקס.<ref name=":1"></ref> לאורכו של הקליפ ניתן לראות את חברות הלהקה ואת סוויטי, כשהן רוקדות לצלילי השיר וזאת, בנוסף לכך שמופיעים בו רקדני ליווי שונים.<ref name=":1" /> קליפ המילים הרשמי של השיר שפורסם בנובמבר 2020 צבר למעלה מ-10 מיליון צפיות.<ref></ref>

נכון ליולי 2021, מונה הצפיות של הקליפ עומד על למעלה מ-30 מיליון צפיות.<ref name=":1" />

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!בריטניה (BPI)<ref></ref>
|כסף
|200,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable plainrowheaders"
|+ Release dates and formats for "Confetti"
|-
! scope="col"| מדינה
! scope="col"| תאריך יציאה
! scope="col" | פורמט
! scope="col" | גרסה
! scope="col"| חברת תקליטים
! scope="col"| מקור
|-
! scope="row" rowspan="5"| עולם
| 4 בנובמבר 2020
| rowspan="5" | הזרמת מוזיקה • הורדה דיגיטלית
| גרסת האלבום
| rowspan="5"| RCA UK
| align="center" | <ref></ref>
|-
| 30 באפריל 2021
| גרסה עם סוויטי
| align="center" | <ref></ref>
|-
| 14 במאי 2021
| גרסה עם סוויטי, רמיקס מאת בילן טד
| align="center" | <ref></ref>
|-
| rowspan="2"| 28 במאי 2021
| גרסה עם סוויטי, רמיקס מאת בלינקי
| align="center" | <ref></ref>
|-
| גרסה אקוסטית
| align="center" | <ref></ref>
|}
== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2021
קטגוריה:שירי ליטל מיקס
קטגוריה:שירי סוויטי
קטגוריה:שירים באנגלית
קטגוריה:שירים שנכתבו על ידי MNEK
קטגוריה:מחלוקות הקשורות ללהט"ב במוזיקה
קטגוריה:סינגלים בהוצאת RCA רקורדס
Kiss My (Uh-Oh)

"Kiss My (Uh-Oh)" הוא סינגל שהוקלט על ידי הזמרת האנגלייה אן-מארי ביחד עם להקת הבנות הבריטית ליטל מיקס.<ref name=":0"></ref> השיר יצא לאור ב-23 ביולי 2021, על ידי חברת התקליטים אסיילום ומייג'ור טום, כסינגל הרביעי מתוך אלבום האולפן השני של אן-מארי, Therapy.<ref name=":0" /> בסמוך לצאתו, יצא עבורו רמיקס רשמי שנעשה על ידי בילן טד. בהמשך השנה, יצאה גרסת רמיקס גירל פאוור, בשיתוף בקי היל, ריי וסטפלון דון.

השיר הגיע למקום העשירי במצעד הסינגלים הניו זילנדי.<ref></ref>

==רקע וסוגה==
"" הוא שיר קליפסו-פופ שתואר כ"עליז", שאורכו שתי דקות וחמישים ושבע שניות.<ref></ref> רובין מורי מ-Clash השווה את השיר לשיריה של הזמרת האמריקאית ביונסה.<ref></ref> השיר מכיל דגימה מ-"", של הראפרית האמריקאית לומידי, הלקוח מאלבומה, Almost Famous.<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-10 מיליון השמעות.<ref name=":0"/>

== וידאו קליפ ==
הווידאו קליפ לשיר, בבימויה של האנה לוקס דייוויס, יצא לאור באותו היום בו יצא השיר כסינגל.<ref name=":1"></ref> הוא נוצר בהשראת סרט הקומדיה "מסיבת רווקות" משנת 2011.<ref name=":1" /> הוא מציג את הלהקה שמשחזרת סצנות נבחרות מהסרט, כמו גם סצנה עם אן-מארי וג'ייד ת'ירלוול במועדון, בעוד פרי אדוארדס ולי-אן פינוק שוהות בחדר במלון.<ref name=":1" />

נכון ליולי 2021, מונה הצפיות של הקליפ עומד על למעלה מ-10 מיליון צפיות.<ref></ref>

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!גרסה
!חברת תקליטים
!<abbr>מקור</abbr>
|-
! rowspan="2" |עולם
|23 ביולי 2021
| rowspan="2" |הזרמת מוזיקה • הורדה דיגיטלית
|מקורית
| rowspan="2" |האחים וורנר
|style="text-align:center;"|<ref name=":0" />
|-
|13 באוגוסט 2021
|רמיקס מאת בילן טד
|style="text-align:center;"|
|-
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי אן-מארי
קטגוריה:שירי ליטל מיקס
קטגוריה:שירים באנגלית
קטגוריה:שירים על נשיקות
קטגוריה:וידאו קליפים שבוימו על ידי האנה לוקס דייוויס
קטגוריה:סינגלים בהוצאת אסיילום רקורדס
קייסי קטנזארו

קייסי אסתר קטנזארו (באנגלית: Kacy Esther Catanzaro; נולדה ב-14 בינואר 1990) הידועה יותר בשם הבמה שלה, קטאנה צ'אנס היא מתאבקת ומתעמלת אמריקאית, המופיעה בארגון ההיאבקות WWE, בתוכנית הדגל Raw. כמו כן, היא השתתפה בתוכנית הספורט אמריקן נינג'ה ווריור.

==ביוגרפיה==

קייסי קטנזארו נולד ב-14 בינואר 1990 בגלן רידג', ניו ג'רזי. היא ממוצא איטלקי. היא החלה להתאמן בהתעמלות מאז שהייתה בת 5. היא למדה חינוך לגיל הרך באוניברסיטת טאוסון במדינת מרילנד בין השנים 2009 ל-2012 במסגרת מלגת אתלטים.

==אליפויות והישגים==

* הישגים במגזין ההיאבקות Pro Wrestling Illustrated – PWI
** PWI דירג אותה במקום ה-63 מתוך 100 המתאבקות הטובות ביותר לשנת 2019

* הישגים בארגון ההיאבקות World Wrestling Entertainment – WWE
** אליפות זוגות הנשים של ה-WWE (פעם אחת) <small> - עם קיידן קרטר</small>
** אליפות זוגות הנשים של NXT (פעם אחת) <small> - עם קיידן קרטר</small>

==קישורים חיצוניים==

קטגוריה:מתאבקות מקצועניות אמריקאיות
קטגוריה:מתאבקות ה-WWE
קטגוריה:מתאבקות ה-NXT
קטגוריה:בוגרי אוניברסיטת טואוסון
קטגוריה:אמריקאיות שנולדו ב-1990
קטגוריה:אמריקאים שנולדו ב-1990
אבקת בננה

אבקת בננה היא אבקה העשויה מבננות מעובדות. משמשת בעיקר כמרכיב לייצור שייקים ומזון תינוקות, ובייצור של עוגות וביסקוויטים שונים.<ref></ref><ref name="Rooted"></ref>

==היסטוריה==
השימוש באבקת בננות כמזון לתינוקות החל כבר בראשית המאה ה-20, כשבאותו זמן ייבוש בננות ותאנים עבור מזון תינוקות היה אחד מענפי התעשייה המרכזיים בהודו המערבית.<ref></ref><ref></ref>

חברת הפירות המאוחדת החלה לייצר מוצר בשם "מלזו" בשנות ה-30 של המאה ה-20, שאבקת בננה הייתה המרכיב העיקרי בו. המוצר שווק כמזון בריא לילדים ולזקנים, שגם יעיל לקשיי עיכול מסוימים.

==ייצור==
אבקת בננה נוצרת באמצעות עיסת בננה שנקצצה מכנית, ואז מעובדת במאמץ גזירה בתוך מטחנת קולואיד שהופכת אותה לסמיכה.<ref></ref> לעיסה מוסיפים נתרן דיסולפיט כדי להדגיש את הצבע הצהוב, ולאחר מכן מייבשים את האבקה שנוצרה.<ref name="Handbook"></ref> חיי המדף של האבקה הם כשנה.<ref></ref>

==הערות שוליים==

קטגוריה:בננה
בננה